# INDKALDELSE TIL ÅRSMØDE I FDF Gadstrup-Snoldelev

Hermed indkaldes til årsmøde i FDF Gadstrup-Snoldelev

**Dato: 6. juni 2024  
Kl. 17.30-19  
Sted: FDF Hytten**

Årsmødet er der, hvor kredsens medlemmer og forældre kan få indflydelse på kredsens liv og hvor kredsen vælger sin bestyrelse.

**DAGSORDEN:**

1. Valg af dirigent
2. Orientering om bestyrelsens arbejde og kredsens liv 2023
3. Fremlæggelse af årsregnskab 2023
4. Fremlæggelse af budget 2024
5. Valg til kredsbestyrelsen
6. Valg af suppleanter
7. Valg af revisor samt stedfortræder for denne
8. Eventuelt
9. Fællesspisning og hyggesnak

På årsmødet har alle kredsens medlemmer stemmeret, og alle kan opstille til kredsbestyrelsen - medlemmer under 15 år skal dog lade sig repræsentere af en af deres forældre. Medlemmer fyldt 15 år, men endnu ikke 18 år kan lade sig repræsentere af en af deres forældre. Hver deltager har én stemme. Der kan ikke stemmes ved fuldmagt.

*Se også FDFs vedtægter § 8:* [*fdf.dk/vedtægter*](http://fdf.dk/vedtægter)

Detaljeret årsregnskab 2023 og budget 2024 kan rekvireres ved anmodning på mail til kassereren på [pernille@fdf.dk](mailto:pernille@fdf.dk).

Tilmelding til årsmøde inkl. fællesspisning i Medlemsservice senest 20. maj 2024.

**Ang. valg til bestyrelsen**

Jf. vedtægterne skal minimum 4 bestyrelsesmedlemmer og altid et flertal af bestyrelsen være valgt direkte af medlemmerne på et årsmøde. Den ene halvdel vælges i lige år og den anden halvdel vælges i ulige år. Bestyrelsen indstiller at årsmødet i år vælger 2 bestyrelsesmedlemmer og gerne 1-2 suppleanter.

Bestyrelsen opfordrer til, at forældre til pus-/tumlinge og pilte stiller op til valg, så alle aldersklasser er repræsenteret i bestyrelsen.

Bestyrelsen har brug for hjælp til kassereropgaven, og opfordrer til at interesserede stiller op til valg.

**Kredsbestyrelsen består i dag af:**

|  |  |  |  |
| --- | --- | --- | --- |
|  | Navn: | Valgt | Status |
| Formand: | *Pernille Rasmussen* | *2022* | *på valg* |
| Kasserer: | *Pernille Rasmussen* | *2022* | *på valg* |
| Kredsleder: | *Sabrina Smith Duus og  Niels Rasmussen* | *2023* |  |
| Rep. for sognet: |  |  |  |
| Bestyrelsesmedlem: | *Jesper Madsen (far til senior)* | *2022* | *på valg* |
| Bestyrelsesmedlem: | *Pernille Rasmussen (voksne børn)* | *2022* | *på valg* |
| Bestyrelsesmedlem: | *Ea Holsting (mor til seniorvæbner)* | *2023* | *ikke på valg* |
| Bestyrelsesmedlem: | *Rikke Thomsen (mor til senior)* | *2023* | *ikke på valg* |
| Suppleant: | *Anja Stender (voksne børn)* | *2022* | *på valg* |
| Suppleant: |  |  |  |

**Valgt som revisor er:**

*Tine Mebél og bestyrelsen foreslår genvalg.  
Hans Peter Bruun er valgt som stedfortræder og bestyrelsen foreslår genvalg.*

Har du lyst til at høre mere om bestyrelsesarbejdet eller ønsker du at stille op, så kontakt gerne en fra bestyrelsen for en snak om hvad det indebærer. Du kan eks. kontakte Pernille på [pernille@fdf.dk](mailto:pernille@fdf.dk) eller tlf. 20537235.  
Du kan også læse mere i folderen ”Velkommen i kredsbestyrelsen”.

Vel mødt til et godt møde!

Bestyrelsen